Σακχαρώδης Διαβήτης τύπου 1 και αρρυθμίες στα παιδιά
Creators: name: Χατζηδημητρίου, Αικατερίνη Φωτίου
Publisher: name: Aristotle University of Thessaloniki
Year: 2007
Subjects: Παιδιά
Σακχαρώδης διαβήτης τύπου Ι
Ηλεκτροκαρδιογραφικές διαταραχές
QT διάστημα
QTc διάστημα
Αιφνίδιος θάνατος
Child
Insulin dependent diabetes mellitus
Electrocardiographic abnormalities
QT interval
QTc interval
Sudden death

description: Σκοπός. Η διερεύνηση της υπόθεσης ότι οι ασθενείς με Σακχαρώδη Διαβήτη 1 (ΣΔ1) εμφανίζουν ήδη από την παιδική ηλικία διαταραχές των διαστημάτων QT και QT διορθωμένου ως προς την καρδιακή συχνότητα (QTc) στο ΗΚΓ. Επίσης η αναζήτηση συσχετίσεων ανάμεσα στα QT, QTc των παιδιών με ΣΔ1 και στις εξής παραμέτρους: ηλικία, φύλο, δείκτη μάζας σώματος (ΒΜΙ), διάρκεια νόσου, ηλικία κατά την έναρξη της νόσου, είδος θεραπείας και τιμή γλυκοζυλιωμένης αιμοσφαιρίνης (HbA1c).Τύπος Έρευνας: Χρονικής στιγμής, τύπου ασθενών-ομάδα ελέγχου.Πλαίσιο Διεξαγωγής: Δ΄ Παιδιατρική Κλινική Αριστοτελείου Πανεπιστημίου Θεσσαλονίκης, Νοσοκομείο Παπαγεωργίου, Θεσσαλονίκη.Ασθενείς και Μέθοδοι: Μελετήθηκαν 62 παιδιά και έφηβοι με ΣΔ1 χωρίς κλινικά σημεία μικρο/μακροαγγειοπάθειας και 62 υγιή παιδιά της ίδιας ηλικίας και φύλου (ηλικία 10,5 ±3,2). Τα QT και QTc μετρήθηκαν σε ηλεκτροκαρδιογράφημα 12 απαγωγών από ανεξάρτητο παρατηρητή. Για τον υπολογισμό του QTc χρησιμοποιήθηκε ο τύπος Bazett. Οι διαφορές εκτιμήθηκαν με τη δοκιμασία σύγκρισης δύο ανεξάρτητων δειγμάτων. Η πιθανή επίδραση της ηλικίας, του ΒΜΙ, της διάρκειας του διαβήτη, της ηλικίας κατά την έναρξη, της HbA1c και του είδους της θεραπείας μελετήθηκε με την ανάλυση συσχέτισης .Αποτελέσματα: Στα παιδιά με ΣΔ1 η τιμή του QT και του QTc ήταν 361,44±30,06ms και 417,4±25,86ms αντίστοιχα. Στην ομάδα ελέγχου το QT ήταν 344,51±27,92ms. ενώ του QTc ήταν 404±23,65ms. Παρατηρήθηκε στατιστικώς σημαντική διαφορά των διαστημάτων QT και QTc ανάμεσα στην ομάδα των ασθενών και στην ομάδα ελέγχου (p=000 και p=0,03 αντίστοιχα). Ο αριθμός των παιδιών με QTc &gt; 440 ms ήταν μεγαλύτερος στην ομάδα των ασθενών (12/62) από τον αντίστοιχο αριθμό στην ομάδα ελέγχου (2/62). Τα κορίτσια με ΣΔ1 εμφάνισαν στατιστικώς σημαντικά μεγαλύτερα QT και QTc διαστήματα σε σχέση με τα κορίτσια της ομάδας ελέγχου. Ανάλογη διαφορά παρατηρήθηκε κατά τη σύγκριση των αγοριών αλλά ήταν στατιστικώς σημαντική μόνο για το QT. Διαπιστώθηκε μια θετική συσχέτιση του QT με την ηλικία και την ηλικία έναρξης, ενώ δε διαπιστώθηκε καμία σχέση με τον ΒΜΙ, την ηλικία, την ηλικία κατά την έναρξη, την HbA1c, τη διάρκεια της νόσου και το είδος της θεραπείας. Το QTc δεν συσχετίστηκε με καμία από τις υπό μελέτη παραμέτρους.Συμπεράσματα. Η επιμήκυνση του QTc υφίσταται ήδη σε ένα μεγάλο ποσοστό των παιδιών και εφήβων με ΣΔ1, γεγονός που μπορεί ως ένα σημείο να εξηγήσει την αυξημένη επίπτωση αιφνιδίου θανάτου στον εν λόγω πληθυσμό. Η ηλικία και η ηλικία κατά την έναρξη της νόσου δυνατόν να διαδραματίζουν κάποιο ρόλο στην εμφάνιση αυτών των ηλεκτροκαρδιογραφικών διαταραχών.
description: Objective: To investigate whether QT interval and QT interval corrected for heart rate (QTc) electrocardiographic changes are already present in children with Diabetes and to study the possible association of QT and QTc intervals with certain basic characteristics of the patients and the disease, such as age, sex, Body Mass Index (BMI), duration of the disease, age at onset, level of glycemic control and type of treatment.Design: Cross-sectional case-control study of QT interval.Setting: Large teaching hospital of Thessaloniki, Greece.Patients and Methods: 62 asymptomatic and normotensive children and adolescents with type 1 diabetes aged 10.5 ±3.2 and 62 sex- and age-matched control subjects were studied. QT interval and QTc were measured on a 12-lead surface electrocardiogram by a single observer blinded to other data about the patients. Bazett's formula was applied for the calculation of QTc. Differences was evaluated by comparing means between two independent samples. The possible influence of age, BMI, diabetes duration, age at onset, type of treatment and glycosylated hemoglobin (HbA1c) was examined by using correlation analysis.Results: Diabetic children had significantly longer QT and QTc intervals (361,44±30,06ms and 417,4±25,86ms respectively) than the healthy controls (344,51±27,92ms and 404±23,65ms respectively) (p=000 και p=0, 03 respectively). The number of individuals with a QTc&gt;440ms was significantly higher in the diabetic group (12/62) than in the control group (2/62). Female diabetic children had significantly longer QT and QTc intervals than female controls. When comparing only male subjects relevant differences existed but the difference of QTc was not significant. In the diabetic group there was a positive correlation between mean QT interval and age, age at onset, and no association between QT and BMI, HbA1c, duration of therapy, type of treatment. QTc interval did not correlate with anyone of the above mentioned parameters.Conclusions: QTc prolongation is already present in a significant proportion of children and adolescents with diabetes. This may, in part, explain the increase in sudden cardiac death seen in young patients with Diabetes. Age and age at onset of the disease may play a significant role in the presence of such electrocardiographic changes.